CELEX: 31984R0671
Language: ro
Date: 1984-03-15
Title: Regulamentul (CEE) nr. 671/84 al Comisiei din 15 martie 1984 privind cererile de finanțare a ajutoarelor acordate de către statele membre organizațiilor de producători în sectorul produselor pescărești

04/Volumul 01
            
            
               RO
            
            
               Jurnalul Ofícial al Uniunii Europene
            
            
               100
            
         31984R0671
   
               L 073/28
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 671/84 AL COMISIEI
   
   din 15 martie 1984
   privind cererile de finanțare a ajutoarelor acordate de către statele membre organizațiilor de producători în sectorul produselor pescărești
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 3140/82 al Consiliului din 22 noiembrie 1982 referitor la acordarea și finanțarea ajutoarelor oferite de către statele membre organizațiilor de producători în sectorul produselor pescărești (1), în special articolul 10 alineatul (3),
   întrucât cererile de finanțare a ajutoarelor acordate de către statele membre, în conformitate cu Regulamentul (CEE) nr. 3140/82, trebuie să cuprindă anumite informații, pentru a se putea examina dacă cheltuielile sunt în conformitate cu dispozițiile regulamentului menționat;
   întrucât, pentru a fi posibil un control eficient, statele membre trebuie să țină documentele justificatoare la dispoziția Comisiei trei ani de la vărsarea ultimei finanțări;
   întrucât prezentul regulament înlocuiește Regulamentul (CEE) nr. 1273/72 al Comisiei (2); întrucât, prin urmare, este necesară abrogarea regulamentului respectiv;
   întrucât măsurile prevăzute în prezentul regulament sunt în conformitate cu avizul Comitetului Fondului European de Orientare și Garantare Agricolă;
   ADOPTĂ PREZENTUL REGULAMENT:
   Articolul 1
   (1)   Cererile de finanțare avute în vedere la articolul 10 alineatul (1) din Regulamentul (CEE) nr. 3140/82 trebuie să fie conforme cu tabelele din anexe.
   (2)   Statele membre transmit Comisiei, odată cu prima cerere de finanțare, textele dispozițiilor naționale de aplicare și de control și ale instrucțiunilor administrative, precum și formularele sau toate celelalte documente privind punerea în aplicare administrativă a acțiunii.
   Articolul 2
   Statele membre țin la dispoziția Comisiei, pentru fiecare beneficiar, timp de trei ani de la vărsarea ultimei finanțări, toate actele justificative sau copia legalizată a acestora, pe baza cărora au fost decise ajutoarele prevăzute la articolul 6 din Regulamentul (CEE) nr. 3796/81.
   Articolul 3
   Regulamentul (CEE) nr. 1273/72 se abrogă.
   Articolul 4
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 martie 1984.
      
         
            Pentru Comisie
         
         Giorgios CONTOGEORGIS
         
         
            Membru al Comisiei
         
      
   
   
      (1)  JO L 331, 26.11.1982, p. 7.
   
      (2)  JO L 141, 21.6.1972, p. 9.
   ANEXA I
   Informații furnizate de statele membre cu privire la organizațiile de producători din sectorul pescuitului, în sensul articolului 5 din Regulamentul (CEE) nr. 3796/81
   Stat membru: …
   
               —
            
            
               Numărul de ordine (1) …
            
         
               —
            
            
               Organizația de producători (nume și adresă) …
            
         
               —
            
            
               Data constituirii …
            
         
               —
            
            
               Se confirmă că data de recunoaștere este următoarea: …
            
         
               1.
            
            
               Prin ce mijloace înțelege organizația de producători să asigure practicarea rațională a pescuitului și îmbunătățirea condițiilor de vânzare a producției?
            
         
               2.
            
            
               Cum este prevăzută în statute și aplicată în practică obligația de aducere completă a produselor pentru care producătorii au aderat la organizație?
            
         
               3.
            
            
               Dacă este cazul: care sunt produsele și cantitățile pentru care producătorii care au aderat la organizație sunt autorizați de către aceasta să-și asigure ei înșiși comercializarea și, în acest caz, care sunt normele comune stabilite în prealabil?
            
         
               4.
            
            
               Care sunt normele de producție și de comercializare aplicate de organizația de producători?
            
         
               5.
            
            
               Prin ce mijloace precise înțelege organizația de producători să asigure respectarea normelor minime de producție și de comercializare pe durata întregii campanii de pescuit?
            
         
               6.
            
            
               A se indica informațiile care permit confirmarea faptului că organizația de producători nu deține o poziție dominantă pe piața comună, cu excepția cazului în care aceasta este necesară urmăririi obiectivelor avute în vedere la articolul 39 din tratat.
            
         
               7.
            
            
               Există, în aceeași zonă, alte organizații deja recunoscute, a căror activitate se referă la aceleași produse sau la produse similare? În caz afirmativ, se va indica numele, adresa și zonele proprii de activitate ale acestor alte organizații. Se va preciza de asemenea, în ce măsură constituirea organizației de producători conduce, printr-o mai mare raționalizare a activităților de pescuit bazate pe planuri de captură și printr-o mai bună concentrare a ofertei de produse debarcate de membrii săi, la o ameliorare a structurilor de producție și de comercializare în raport cu situația existentă (2).
            
         
               8.
            
            
               În cazul în care organizația de producători este formată din organizații preexistente, se vor indica numele și adresa acestora.
            
         
               9.
            
            
               Cum a fost informată organizația despre participarea Comunității Europene la finanțarea ajutorului?
            
         
      (1)  Numerotarea continuă de la un an la altul.
   
      (2)  Acest punct se va completa numai de către organizațiile de producători care beneficiază de ajutoarele prevăzute la articolul 6 alineatul (2) litera (b) din Regulamentul (CEE) nr. 3796/81 (JO L 379, 31.12.1981, p. 1).
   ANEXA II A
   
      A. Cerere de finanțare
   
   Stat membru …
   
      
   ANEXA II B
   Tabele privind ajutoarele acordate organizațiilor de producători
   Stat membru …
   Documente care trebuie prezentate anual pentru fiecare organizație de producători
   Nr. de ordine (1) …
   Organizația de producători (nume și adresă) …
   Data constituirii …
   Data recunoașterii …
   Data acordării ajutorului …
   
      AJUTOR ACORDAT PENTRU AL …-LEA AN DE LA RECUNOAȘTEREA ORGANIZAȚIEI DE PRODUCĂTORI
   
   B.1. Elemente de calculare a ajutorului
   
      
   B.2. Calcularea ajutorului
   
      
   ANEXA III
   Recuperările operate în anul 19 … pentru ajutoarele plătite potrivit Regulamentului (CEE) nr. 3796/81